Kek titisan hujan

Kek titisan hujan ialah pencuci mulut yang diperbuat daripada air dan agar-agar yang menyerupai titisan hujan. Ia mula popular di Jepun pada 2014, dan kemudian mendapat perhatian antarabangsa.

Sejarah 
Pada asalnya ia ialah pencuci mulut Jepun yang dikenali sebagai mizu shingen mochi (水信玄餅),  hidangan ini adalah evolusi daripada pencuci mulut tradisional Jepun, shingen mochi (信玄餅). Shingen mochi pertama kali dicipta pada zaman Sengoku oleh daimyo, Takeda Shingen, sebagai makanan kecemasan yang diperbuat daripada tepung beras dan gula.

Mizu Shingen Mochi 
Di Jepun moden, penduduk tempatan di Hokuto-cho mula menjadikan air mineral segar sebagai salah satu ramuan pencuci mulut tersebut. Syarikat Kinseiken Seika di Wilayah Yamanashi adalah salah satu kedai pertama yang menjualnya pada hujung minggu. 

Mizu bermaksud air dan shingen mochi ialah sejenis kek nasi manis (mochi) yang dibuat oleh syarikat Kinseiken.  Tahun sebelumnya, iaitu pada 2013, penciptanya ingin meneroka idea membuat air yang boleh dimakan.  Pencuci mulut itu tular dan membuatkan orang ramai berkunjung semata-mata untuk merasai hidangan itu. 

Darren Wong memperkenalkan hidangan itu ke Amerika Syarikat di New York City pada pameran makanan Smorgasburg  pada April 2016.    Tidak lama selepas itu, restoran Yamagoya di London bekerja selama empat bulan untuk membangunkan versi lain.

Penerangan 
Hidangan ini diperbuat daripada air mineral dan agar-agar; oleh itu, ia hampir tidak mempunyai kalori.    Air daripada hidangan asal diperolehi dari Gunung Kaikoma di Pergunungan Alps Jepun Selatan, dan ia telah digambarkan sebagai mempunyai rasa yang sedikit manis.  Agar-agar adalah alternatif vegan kepada gelatin yang diperbuat daripada rumpai laut.   Selepas dipanaskan, ia dibentuk dan disejukkan.  Sirap seperti molase, dipanggil kuromitsu, dan tepung kacang soya, dipanggil kinako, digunakan sebagai hias atas.    Hidangan itu kelihatan seperti titisan hujan yang telus, walaupun ia juga telah disamakan dengan implan payudara dan obor-obor .   Pencuci mulut yang hampir tidak mempunyai rasa itu cair apabila ia masuk ke dalam mulut dan ia mesti dimakan dengan segera, atau ia akan cair dan mula menguap selepas dua puluh minit.  

Pencuci mulut juga dijual dalam kit untuk dibuat di rumah.  Ia telah dipamerkan oleh media arus perdana Amerika di The Today Show, BuzzFeed dan ABC News . 

 masakan Jepun
 Senarai pencuci mulut dan gula-gula Jepun